OSNOVNA ŠKOLA

DON LOVRE KATIĆA

Put Majdana 3

21210 Solin

**Odluke s 10. sjednice Školskog odbora od 08. ožujka 2018.:**

1. Članovi Školskog odbora su jednoglasno odlučili da će se rasprava o točci dnevnog reda, koja se odnosi na davanje suglasnosti za zasnivanje radnog odnosa s učiteljem razredne nastave, što žurnije održati na novoj sjednici Školskog odbora po zaprimljenom pismenom pojašnjenju od Ministarstva hrvatskih branitelja.
2. Školski odbor jednoglasno je prihvatio zahtjev ravnateljice i dao prethodnu suglasnost za zasnivanje radnog odnosa s Eleonorom Kokan, inženjer strojarstva na radnom mjestu učitelja matematike na određeno, puno radno vrijeme zbog zamjene učitelja matematike koji je na bolovanju, uz uvjet ponavljanja natječaja u roku od pet mjeseci;
3. Školski odbor jednoglasno je prihvatio zahtjev ravnateljice i dao prethodnu suglasnost za zasnivanje radnog odnosa s Goranom Ćukušić, prof. njemačkog jezika i književnosti i prof. ruskog jezika i književnosti na radnom mjestu učitelja njemačkog jezika na određeno, nepuno radno vrijeme do povratka učiteljice na rad.
4. Školski odbor jednoglasno je prihvatio zahtjev ravnateljice i dao prethodnu suglasnost za zasnivanje radnog odnosa bez natječaja do punog radnog vremena s Ninom Dupor Marović, učiteljica engleskoga i talijanskoga jezika do povratka učiteljice na rad;
5. Jednoglasno se donosi Poslovnik o radu školskog sportskog društva “Jadro”;
6. Jednoglasno se donosi Izmjena i dopuna Godišnjeg plana i programa rada Škole, kojom će se u ponedjeljak 30. travnja 2018. odraditi neodržana nastava od utorka 27. veljače 2018;
7. Školski odbor jednoglasno je donio odluku o provođenju testiranja znanja plivanja učenika drugih razreda;
8. Školski odbor jednoglasno je prihvatio prijedlog i donio odluku temeljem koje se odobrava da se učenicima u posebnom razrednom odjelu nastava petkom izvodi u prijepodnevnoj smjeni;
9. Jednoglasno se donosi Odluka kojom se odobrava posjet humanitarnoj predstavi „Profesore dajte dva“ učenicima viših razreda ali uz pratnju svojih roditelja.

Predsjednica Školskog odbora:

Željana Lažeta